Dňa 12.-13.1.2013 sa zúčastnilo družstvo žiačok FC Baník Horná Nitra halových majstrovstiev Slovenska v Žiline. Halových majstrovstiev Slovenska sa zúčastnilo 14 družstiev. Prvá liga mala zastúpenie - Slovan Bratislava, Slovan Duslo Šaľa, FC Selce, Žirafa Žilina, Štich Humenné.
Druhá liga mala zastúpenie - FK Spišská Nová Ves, Partizán Bardejov, W.F.G. Trebišov, FK Dúbravka, OŠK Bziny, FC Baník Horná Nitra.
Neregistrované družstvá - Dynamo Orlové, Lstovičky Bojná, FK Dolný Hričov.
Hralo sa v troch skupinách , každý s každým.
Žiačky FC Baník Horná Nitra boli zaradené do druhej skupiny s družstvami - Selce, Humenné, Trebišov, Orlove.
Výsledky našich žiačok v skupine Sobota 12.1.2013
Prvé stretnutie FC Baník Horná Nitra - Trebišov 0:4
Druhé stretnutie FC Baník Horná Nitra - Orlove 1:0 gól Maťavková Ľudmila
Tretie stretnutie FC Baník Horná Nitra - Humenné 1:0 gól Maťavková Ľudmila
Štvrté stretnutie FC Baník Horná Nitra - Selce 1:0 gól Hrádeľová Kristína
Postúpili sme z prvého miesta do TOP skupiny osem najlepších družstiev. Tu sa už hralo vyraďovacím spôsobom.
Výsledky v TOP skupine Nedeľa 13.1.2013
FC Baník Horná Nitra - Partizán Bardejov 0:0 na pokutové kopy 3:2
Pokutové kopy premenili - Maťavková Ľudmila, Benková Dominika, Jaríková Natália
O postup do finále sme sa znovu stretli so Selcami.
FC Baník Horná Nitra - Selce 1:1 gól Pohorelcová Mária na pokutové kopy 2:1
Pokutové kopy premenili - Maťavková Ľudmila, Benková Dominika
Finále
FC Baník Horná Nitra - Slovan Duslo Šaľa 0:0 na pokutové kopy 0:1
Žiačky FC Baník Horná Nitra sa stali vicemajsterkami Slovenska v halovom futbale žiačok.
Poradie:
1. miesto Slovan Duslo Šaľa
2. miesto FC Baník Horná Nitra
3. miesto W.F.G. Trebišov
4. miesto FC Selce
5. miesto FK Spišská Nová Ves
6. miesto Partizán Bardejov
7. miesto Slovan Bratislava
8. miesto FK Dúbravka
Zostava FC Baník Horná Nitra:
Mária Pohorelcová, Dominika Píšová, Jaríková Natália, Mišovicová Simona, Benková Dominika, Kluvancová Paula, Minichová Roderika, Maťavková Ľudmila, Dodoková Eliška, Kačkovičová Dominika, Svitková Franceska, Borčinová Kristína, Hrádeľová Kristína, Alakšová Vladimíra.
Tréneri: Marián Rybár, Dalibor Riziky
Vedúci mužstva: Ján Baláž
V súťažiach sme získali ocenenie jednotlivca a to Dominika Benková bola najrýchlejšia v slalomovom vedení lopty. Porazila všetkých 14 súperiek.
Zhodnotenie trénerom Rybárom.
Halové majstrovstvá Slovenska boli pre nás veľmi úspešné a druhé miesto si mimoriadne cením. Vo svojej základnej skupine sme síce na úvod dostali lekciu od súperiek z Trebišova, ale v ďalšom priebehu turnaja sa ukázalo, že táto prehra prišla v správny čas a dievčatá sa z nej poučili. V nasledovných sobotných zápasoch sme dokázali tri krát po sebe svoje súperky zdolať výsledkom 1:0, čo nám zaručilo postup do štvrťfinále z prvého miesta vo svojej skupine. Vo vyraďovacej časti turnaja v druhý hrací deň sme vsadili na dobre zabezpečenú obranu a táto taktika nám priniesla až účasť v samotnom finále s favorizovanou Šaľou. Od prítomných divákov a trénerov sme si zaslúžili uznanie najmä za neskutočnú odvahu, snahu a bojovnosť, čo bola naša najväčšia zbraň počas celého turnaja. Tento skvelý výsledok je odmenou za prácu celého tímu ľudí, ktorí takmer pred troma rokmi položili základy žiackeho družstva. Za ten čas sme sa postupnými krokmi dostali medzi slovenskú špičku a pevne verím, že s podporou klubu budeme ďalej napredovať. Na záver by som chcel poďakovať všetkým našim hráčkam a to nielen tým, ktoré boli s nami v Žiline, ale aj tým ktoré museli pre veľkú konkurenciu zostať doma, za ich odhodlanie a chuť pracovať na sebe. V minulý víkend sme sa presvedčili, že cesta ktorou sme sa vybrali je správna.
Vedúci mužstva Ján Baláž
Na halových majstrovstvách Slovenska dievčatá ukázali, že aj na Hornej Nitre sú dievčatá , ktoré môžu konkurovať hráčkam z I. ligy. Prezentovali sme sa disciplinovanými výkonmi a srdiečkom. Naše výkony si všimol aj reprezentačný tréner U17 a verím, že aj niektoré hráčky z FC Baník Horná Nitra sa v budúcnosti objavia v reprezentácií. Tréneri p. Rybár a p. Riziky ukázali svoje schopnosti v koučovaní. Na záver chcem poďakovať dievčatám za výkony a reprezentáciu FC Baník Horná Nitra počas celých majstrovstiev. Som nesmierne rád, že moje vynaložené úsilie prinieslo prvý úspech a verím, že nie posledný.
Ján Baláž
FOTOGALÉRIA:
04.07.2018 08:57:41 Mládež
V dňoch 23.06. - 24.06.2018 sa prípravka kategórie U 9 (ročník narodenia 2009 a mladší) zúčastnila medzinárodného turnaju v Českej ...
08.06.2018 14:13:10 Mládež
Medzinárodný turnaj Taliansko - Azzano Decimo 01. – 03.2018 Mestre - FC Baník Prievidza 1:4 (Lajčiak 2, ...
15.05.2018 14:25:32 Mládež
FC Baník Prievidza Vám ponúka LETNÝ FUTBALOVÝ TRÉNINGOVÝ KEMP pod vedením skúsených klubových trénerov.
15.05.2018 14:11:30 Mládež
Pondelok 14.05.2018 Starší žiaci U 15 - 29. kolo II. LSZ - 15.00 hod. v Prievidzi FC Baník Prievidza - ...
15.05.2018 13:58:46 Mládež
Utorok 08.05.2018 Starší dorast U 19 - 28. kolo II. LSDZ - 10.00 hod. v Trnave FK Lokomotíva Trnava - ...
15.05.2018 13:58:41 Mládež
Utorok 08.05.2018 Starší dorast U 19 - 28. kolo II. LSDZ - 10.00 hod. v Trnave FK Lokomotíva Trnava - ...
15.05.2018 13:31:03 Mládež
Utorok 01.05.2018 Starší dorast U 19 - 26. kolo II. LSDZ - 10.00 hod. v Komárne KFC Komárno - FC ...
webdizajn - tvorba www stránok, grafika, programovanie, SEO - optimalizácia stránok pre vyhľadávače • mobilné aplikácie - vývoj aplikácii pre iOS (iPhone, iPad, iPod), Android • dizajnmanuál - tvorba loga, logotyp, corporate identity
© 2015 GIBOX, s.r.o. • Generuje redakčný systém YGScms •